ร้านอาหารทงคัตสึแบบตู้กด แวะเข้าไปในร้านตอนแรกๆ เราก็งงหน่อยๆ ค่ะ โมเดลอาหารหน้าร้านน่ากินทุกอย่าง ตอนเข้าร้านแนวนี้ให้เดินไปที่ตู้กดก่อนเลยค่ะ ร้านนี้ตู้กดเป็นภาษาญี่ปุ่นกับภาษาอังกฤษ มีภาพเมนูให้ดูอยู่ ในช่วงที่ต้องกดยืนยัน และชำระเงินจะเป็นภาษาญี่ปุ่นล้วนๆ ถ้าสงสัยตรงไหนเรียกน้องพนักงานได้เลยจ้า จ่ายเงินผ่านตู้จะได้บัตรมาให้เราเก็บไว้ และไปนั่งรออาหารที่โต๊ะได้เลย

ร้านแนวนี้ส่วนใหญ่ที่เราเห็น จะเป็นคนวัยทำงาน มาคนเดียว มากินแบบรีบกินรีบไป สำหรับเมนูทงคัตสึของที่ญี่ปุ่นก็อร่อยตามต้นฉบับเลยค่ะ ขอรีวิวแบบรวมๆ นะคะ อาหารที่นี่จะเป็นเซต มีข้าว ซุป กะหล่ำฝอยในเซตแล้ว ปริมาณข้าวมีทั้งแบบปกติแล้วก็ extra ในราคาเท่ากันค่ะ ต้องเลือกตั้งแต่ที่ตู้กดแล้ว เราสั่งไก่ หมู เนื้อนุ่มไม่แห้ง แป้งกรอบ ทอดมาร้อนๆ เลย ส่วนอันที่กลมๆ ด้านในเป็นชีสก็อร่อย แต่กินหมดก็อาจจะเลี่ยนหน่อยๆ อีกอย่างเราชอบซุปอ่ะ เครื่องเยอะดี อร่อยกลมกล่อม

รวมๆ อาหารอร่อย น้ำมีบริการตัวเองฟรี มีให้เลือกมากกว่าน้ำเปล่า ส่วนน้องพนักงานบริการดีค่ะ ไม่เข้าใจตรงไหนเค้าสามารถช่วยเราได้ แต่อาจต้องใช้ภาษามือช่วยนิดนึง